cyanic-selkie/wikianc huggingface dataset:
אל-מוואחידון
יחס ללא-מוסלמים
המשורר ר' אברהם אבן עזרא, שבעצמו נמלט לאירופה מהרדיפות, חיבר קינה שזכתה לתפוצה רבה בזמנה בשם "אהה ירד עלי ספרד". בקינה זאת התאבל על חורבן הקהילות היהודיות בערי ספרד וצפון אפריקה. הקהילות היהודיות שהוא מבכה את הריסתן הן סביליה, קורדובה, גָ'יַאן (חאאן של היום בספרד), אלמריה, סיג'ילמסה, מרקש, פאס, תלמסאן, סאוטה, מקנס ודרעא. בגניזת קהיר נמצא נוסח נוסף של הקינה שכולל כמה שורות נוספות, שנוספו כנראה על ידי משורר אחר שידע על קהילות יהודיות נוספות שנהרסו תחת אל-מוואחידון או על ידי אבן עזרא עצמו (לאחר שקיבל ידיעות על קהילות נוספות); בגרסה המאוחרת לשיר, מצוינות קהילות יהודיות נוספות שחרבו או נרדפו באזור תוניסיה ולוב, כולל טריפולי, תוניס, סוסה, ג'רבה, גאפסה, מיסראתה ועוד. מכתב בגניזת קהיר מאת סוחר יהודי בקהיר, שקיבל את ידיעותיו מפליטים שהגיעו מהמערב, מספר על מאורעות הרדיפה בעיר סיג'ילמסה: במשך שבעה חודשים לאחר כיבוש אל-מוואחידון, היה ניסיון לשכנע את היהודים להתאסלם, אך עם הגעתו של מפקד צבאי חדש לאזור, היהודים אולצו לבחור בין מוות להתאסלמות. 150 יהודים נהרגו בסג'למאסה על קידוש השם בעוד היתר התאסלמו.
DMZ (מחשוב)
נימוק
במקרה זה, המארחים הפגיעים ביותר להתקפה הם אלה המספקים שירותים למשתמשים מחוץ לרשת המקומית, כגון שרתי דואר אלקטרוני, אינטרנט ומערכת שמות דומיין (DNS). בגלל הפוטנציאל המוגבר של מארחים אלה הסובלים מתקפה, הם ממוקמים לתוך תת-רשת ספציפית זו על מנת להגן על שאר הרשת במקרה שאחד מהם ייפגע.
ארכיטקטורה
ישנן דרכים רבות ושונות לעצב רשת עם DMZ. שתיים מהשיטות הבסיסיות ביותר הן עם חומת אש אחת, הידועה גם כמודל שלוש הרגליים, ועם חומות אש כפולות, המכונה גם גב אל גב. ניתן להרחיב ארכיטקטורות אלו ליצירת ארכיטקטורות מורכבות מאוד בהתאם לדרישות הרשת.
חומת אש כפולה
הגישה המאובטחת ביותר, לפי Colton Fralick, היא להשתמש בשתי חומות אש כדי ליצור DMZ. חומת האש הראשונה (נקראת גם חומת האש "חזיתית" או "פרימטר") חייבת להיות מוגדרת כך שתאפשר תעבורה המיועדת ל-DMZ בלבד. חומת האש השנייה (נקראת גם חומת אש "גבית" או "פנימית") מאפשרת תעבורה ל-DMZ מהרשת הפנימית בלבד.
PH
קישורים חיצוניים
על pH שלילי:
רובר אנטלם
חייו
אנטלם נולד בעיירה Sartène בדרום קורסיקה. ב-1929 סיים לימודי תיכון בעיר באיון בדרום מערב צרפת וב-1936 עבר לפריז. שם התוודע לסופרת מרגריט דונדייה שנודעה לימים בשם העט מרגריט דיראס. הם נישאו ב-1939 ונולד להם בן שנפטר בלידתו ב-1942.
מתכת
מבנה ותכונות
פעילותן הכימית של מתכות נעה בין אדישות (כמו בזהב או פלטינה) לבין פעילות מאוד (מתכות אלקליות). בעת התרכבות עם אל-מתכות, האטומים שלהם מוסרים את אלקטרוני הערכיות והופכים ליונים חיוביים (קטיונים). היונים החיוביים של המתכת והיונים השליליים (האניונים) של האל-מתכת יוצרים סריג יוני. רוב המתכות מגיבות עם חמצן, ולתרכובת הנוצרת תכונות בסיסיות. מתכות לא נוטות להגיב בינן לבין עצמן, אלא יוצרות תערובת הקרויה סגסוגת, בעלת תכונות של מתכות. אפשרות העיבוד המכני מוסברת על ידי הפעלת כוח חיצוני על המתכת שבעקבותיו יונים טעונים משנים את מיקומם ללא שינוי הסביבה הכימית וכך משנים את צורת הגביש.
היסטוריה
בסביבות שנת 200 לפנה"ס הקימו הרומאים תעשיית פליז פורחת, ונעשה לראשונה שימוש נרחב בסגסוגת. בסביבות שנת 100 לפנה"ס בוצע לראשונה זיקוק הכספית מתוך עפרותיה. הכספית שימשה לאמלגמציה - טיפול באמצעות כספית היוצר אמלגמה, ומאפשר הוצאת זהב מעפרותיו.
במהלך המאה ה-18 השתכללו שיטות עיבוד הברזל. ב-1709 אברהם דרבי, חרש ברזל אנגלי, הציג היתוך ברזל באמצעות קוק, המחליף את פחמי העץ, אותם קשה היה אז למצוא באנגליה. כתוצאה מכך, נבנו כבשנים גדולים יותר, משום שהקוק חזק יותר מפחם העץ ויכול לתמוך בכמויות גדולות יותר של עפרת ברזל. ב-1740 פיתח שען אנגלי בשם בנג'מין האנטסמן תהליך לייצור פלדה בכור היתוך. המטלורג האנגלי ויליאם צ'אמפיון פיתח תהליך להפקת אבץ. ב-1779 השלים אברהם דרבי (נכדו של חרש הברזל שהוזכר קודם לכן) את בנייתו של גשר עשוי ברזל יציקה בשרופשייר שבאנגליה. גשר הברזל הראשון, שאורכו 43 מטר, שימש למעבר תנועה עד לשנות ה-50 של המאה העשרים. ב-1784 פיתח חרש הברזל האנגלי הנרי קורט את "תהליך המירוס" (או: תהליך הביסה), להפיכת ברזל גולמי לברזל חשיל, על ידי חימום הברזל הגולמי יחד עם עפרת הברזל, וערבובו במצקת.
חקר ואפיון מתכות
כדי לייצר מתכת בעלת התכונות הרצויות, פותחו מגוון שיטות שמאפיינות ומודדות את התכונות של המתכת, כמו קשיות וחוזק, וגם שיטות שונות לחקר המבנה של החומר עצמו: לדוגמה מטלוגרפיה, שבה רואים במיקרוסקופ את מבנה הגרעינים שבמתכת, ואת הפאזות השונות שבמתכת.
בלארוס במשחקים האולימפיים
בלארוס השתתפה לראשונה במשחקים האולימפיים באולימפיאדת לילהאמר (1994), ובמשחקי הקיץ השתתפה לראשונה באולימפיאדת אטלנטה (1996). עד אז, התחרו הספורטאים הבלארוסים במסגרת המשלחת הסובייטית, ובמשחקים שנערכו ב-1992 השתתפו, לצד ספורטאים מ-11 מדינות נוספות שהרכיבו בעבר את ברית המועצות, במשלחת מאוחדת (Unified Team).
בחמש אולימפיאדות הקיץ בהן השתתפה, צברה בלארוס 85 מדליות, מהן 13 מדליות זהב. הענף הבולט ביותר הוא אתלטיקה (14 מדליות, מהן 3 מדליות זהב). לצד ההישגים בענף זה, נקשרו לא אחת שמותיהם של אתלטים בלארוסים בשערוריות של שימוש בחומרים אסורים, ומכמה מהם ניטלו המדליות בהן זכו. באולימפיאדות החורף צברה בלארוס 18 מדליות, בהן 8 מדליות זהב.
אולימפיאדת סידני (2000)
במדליית הזהב השלישית זכתה החותרת יקטרינה קרסטן, ששחזרה את הישגה מאטלנטה, בניצחון שהושג בפער של מאית השנייה. נבחרת ההתעמלות האומנותית זכתה במדליית כסף, וכך גם יוליה רסקינה, בתחרות היחידות. הקלע איגור בסינסקי זכה במדליית כסף שנייה ברציפות בירי באקדח, וכן זכה במדליית ארד בירי באקדח אוויר. שני קלעים נוספים זכו במדליות ארד, סרגיי מרטינוב בירי מ-50 מטר בשכיבה ולליטה יאוגלאוסקאיה בירי באקדח. במדליות ארד נוספות זכו מרימי המשקולות גנאדי אולשצ'וק וסרגיי לברנוב, הג'ודוקא אנטולי לריוקוב, המתאבק דמיטרי דבלקה, וכן פאבל דובגל בקרב חמש מודרני.
אולימפיאדת אתונה (2004)
ספורטאים בלארוסים נוספים שרשמו הישגים בענפים אחרים כללו את המתעמל איוואן איוונקוב (מקום רביעי בתרגיל המקבילים), המתעמל דמיטרי פוליארוש (מקום רביעי בטרמפולינה), הסייף דמיטרי לפקס (מקום רביעי בחרב), נבחרת ההתעמלות האומנותית (מקום רביעי), דמיטרי מליאך (מקום חמישי בקרב חמש מודרני), השחיינית אלנה פופצ'נקה (מקום שביעי במשחה ל-100 מטר פרפר ומקום שמיני במשחה ל-100 מטר חופשי) והמתעמלת האומנותית אינה ז'וקובה (מקום שביעי).
אולימפיאדת בייג'ינג (2008)
שתיים ממדליות הזהב הושגו בענף הקאנו/קיאק. האחים אלכסנדר ואנדריי בגדנוביץ' זכו במדליית זהב במקצה הקאנו לזוגות ל-1,000 מטר, ובמדליית הזהב השנייה זכתה רביעיית הקיאקיסטים במקצה ל-1,000 מטר. הקיאקיסטים מחנאו ופיאטרושקה, שהיו שותפים לזכייה זו, זכו במדליית ארד שנייה ברציפות במקצה הזוגות ל-500 מטר. חותר קאנו נוסף, אלכסנדר ז'וקובסקי, סיים במקום החמישי הן במקצה ל-500 מטר והן במקצה ל-1,000 מטר.
לפי אולימפיאדה
באולימפיאדות החורף:
מרטין פלדסטיין
עבודתו
בהתייחסו לרפורמה במערכת הבריאות שניסה לקדם נשיא ארצות הברית ברק אובמה, הציע פלדסטיין מודל מהפכני אחר, לפיו לא יוגדל החוב הלאומי ולא יוטל מס בריאות נוסף, על ידי הענקת שוברים לכלל הציבור, שיאפשרו לאוכלוסייה לרכוש ביטוחי בריאות על הוצאות הגבוהות מ-15% מהכנסתם השנתית.
פעילות ציבורית
מעבר לתפקידו כיו"ר מועצת היועצים הכלכליים של רייגן, פלדסטיין שימש כיועץ במספר רב של גופים ציבוריים אחרים, הוא היה חבר במועצה המייעצת לוועדת התקציבים של קונגרס, וחבר מועצת הבנק הפדרלי בסניפי ניו יורק ובבוסטון. בין השנים 1977–1982 ו-1984–2008 שימש פלדסטיין כנשיא הלשכה הלאומית למחקר כלכלי (National Bureau of Economic Research), גוף המחקר הכלכלי הפרטי הגדול ביותר בארצות הברית, המחבר ניירות עמדה ובעל מוניטין של חיזוי מועדי כניסה ויציאה ממיתון. ב-2006 מונה פלדסטיין על ידי הנשיא ג'ורג' בוש לחבר בוועד המייעץ בענייני מודיעין למשרד הניהול הנשיאותי בבית הלבן (President's Foreign Intelligence Advisory Board). לאחר כניסתו לתפקיד של ברק אובמה, מונה פלדסטיין לחבר במועצה המייעצת לנשיא בנושא היציאה מהמשבר הכלכלי. הוא היה חבר מועדון ה-30 מאז 2003 וחבר בוועד השלישייה.
11 (מספר)
עברית מקראית
לצד הגייתו כ-אחד-עשר נקרא 11 בעברית מקראית עַשְׁתֵּי עָשָׂר ואף מופיע מספר פעמים בתנ"ך ובמשל הפועלים בכרם מתוך תרגום הברית החדשה של פרנץ דליטש. כיום הביטוי אינו בשימוש בכלל.
שושלת טיודור (סדרת טלוויזיה)
עונה 4
העונה הרביעית והאחרונה מראה את הנרי לקראת סוף ימיו כאשר הוא נושא לאישה את קתרין פאר אשתו השישית והאחרונה ומי שניסתה להשפיע על הנרי לאמץ את הגישה הפרוטסטנטית ולזנוח את הקתוליות לחלוטין. כמו כן מתוארת הפלישה לצרפת ב-1544 והחזרתן של הנסיכות מרי ואליזבת לסדר הירושה של המלכות. הפרק האחרון מסתיים כאשר הצייר הנס הולביין מצייר את דיוקנו המוכר של הנרי ה-8 ולאחר מכן מופיעות כתוביות המספרות מה קרה לאחר מותו של הנרי.
הכוחות המזוינים המלכותיים של ברוניי
חיל האוויר המלכותי של ברוניי
בנוסף יש לחיל האוויר כ-4 מטוסי אימון מסוג Pilatus PC-7 ומטוס תובלה IPTN CN-235. ב-7 באוקטובר 2014, ברוניי רכשה מטוס תובלה מסוג יחיד מסוג C-130J עם חלקי חילוף ותמיכה לוגיסטית תמורת 343 מיליון דולר.
כובע צילינדר (סרט)
תקציר העלילה
דייל חושבת שפגשה את הוראס שנשוי לחברתה הטובה מאדג' (הלן ברודריק) ולא את ג'רי. לאחר הצלחת המופע בלונדון, הוא עוקב אחרי דייל לוונציה, שם היא מבקרת את מאדג' ומדגמנת את השמלות של אלברטו בדיני (אריק רודס), מעצב אופנה איטלקי מגונדר. ג'רי מציע נישואים לדייל, שעדיין חושבת שהוא הוראס והיא נגעלת מהמחשבה שבעלה של חברתה יכול להציע להתנהג כך, ומסכימה להתחתן עם אלברטו. למרבה המזל, את טקס החתונה עורך בייטס (אריק בלור), המשרת הבריטי של הוראס, שהתחזה לכומר.
פאולה עובדיה
חיים אישיים
עובדיה מנחה קבוצות בפסיכודרמה בהתנדבות, היא מוסמכת ליוגה צחוק, ליצנות רפואית ותיאטרון פלייבק.
תקומה
היסטוריה
רב המושב הוא הרב שמואל נחושתן. בעבר כיהן הרב שמחה שטטנר כרב המושב.
שנות ה-50 של המאה ה-20
במערב אירופה בעשור זה הוקם השוק האירופי המשותף, וכן כמה ארגונים נוספים, שיחד היוו צעד משמעותי לכיוון היווסדו של האיחוד האירופי בהמשך. במזרח אירופה התאפיין עשור זה בדיכוי אלים של הצבא האדום בתגובה למחאות בגרמניה המזרחית, גאורגיה והונגריה. במזרח התיכון בלטו מאבקים פנימיים אלימים בסוריה, לבנון, מצרים ועיראק.
מנהיגי עולם בולטים
מנהיגי עולם שנכללו במהלך העשור בצמרת רשימת אנשי השנה של המגזין "טיים":
אירועים משמעותיים בישראל
בשנת 1952 לאחר הסכמת ממשלת ישראל, נפתח הסכם השילומים, שעורר סערה גדולה במדינה והביא לדילמה מוסרית את אנשי הממשל השונים בארץ. בשנים 1954–1955 התחוללה בארץ פרשת לבון שעוררה בפעם הראשונה פקפוק בממשל ובמוסדות הביטחון. ב-1956, בעקבות הודעת מצרים על הלאמת תעלת סואץ ושורה של פעולות טרור מצד הפדאיון, פתחה ישראל, בשיתוף פעולה סודי עם בריטניה וצרפת, במבצע קדש - לכיבוש חצי האי סיני והשגת שליטה על תעלת סואץ. לאחר שהושגו התוצאות הרצויות נסוגה ישראל מחצי האי סיני ומרצועת עזה בלחץ המעצמות.
כמו כן התאפיינו שנים אלה בהגעתם של קרוב למיליון יהודים לישראל כחלק מהעלייה ההמונית, מהלך שהכפיל את האוכלוסייה היהודית במדינה וערער את ההרכב ההומוגני שלה. העולים שבאו ממרבית ארצות הפזורה היהודית במזרח התיכון ומרכז אירופה, שוכנו במעברות שהוקמו במהירות. תנאי החיים הקשים, לצד תחושתם של עולים רבים כי הם מופלים על רקע מוצאם התרבותי, הביאו למירמור ולמתחים ששיאם היה בהתפרצות שנודעה לימים כמהומות ואדי סאליב.
וחיד האשמיאן
וחיד האשמיאן כורבכנדי (בפרסית: وحید هاشمیان کربکندی; נולד ב-21 ביולי 1976) הוא כדורגלן עבר איראני. לזכותו של האשמיאן 50 הופעות בנבחרת איראן. כינויו של האשמיאן הוא "המסוק".
היאבקות בשמן זית
החוקים
כדי לנצח בקרב, על המתאבק להפוך את יריבו על גבו. לשם כך, מותר להכות, להיעזר ברגליים ואף להכניס ידיים למכנסי היריב ולמעוך את אשכיו. הפעולות האסורות הן נשיכה, פגיעה בעיניים או דיבור עם היריב.
יו טרנצ'רד
ביוגרפיה
בשנות השלושים של המאה העשרים היה טרנצ'רד מפכ"ל משטרת המטרופולין של לונדון. בשנות חייו האחרונות הוא היה אחד ממגניו של חיל האוויר המלכותי, והוא מוכר כיום כאחד התומכים הראשונים בהפצצות האסטרטגיות.
אריק בישוף
חיים אישיים
נשוי ללורי בישוף, וביחד יש להם בן בשם גארט ובת בשם מונטנה. גארט הוא מתאבק מקצועי אשר ערך את הופעת הבכורה שלו ב-7 בנובמבר 2010 בשם הבמה ג'קסון ג'יימס כשופט באירוע נקודת מפנה של TNA. לאחר מכן, הוא הפך למתאבק, שהתאבק תחת שמו האמיתי.
טרינידד וטובגו
הרפובליקה של טְרִינִידַד וְטוֹבַּגּוֹ (באנגלית: Republic of Trinidad and Tobago) היא מדינת איים בקריביים, צפונית לוונצואלה. המדינה שוכנת בין הים הקריבי לבין האוקיינוס האטלנטי, וכוללת את האיים טרינידד וטובגו.
עצמאות
עם הדלדלות משאבי הטבע, משתדלת ממשלת טרינידד וטובגו לפתח את התיירות כתחליף. יש הבדל מעמדי בין השחורים המהווים שכבה שלטת ומאוגדים ברובם במפלגה השמרנית, לבין ההודים, התומכים במפלגה הסוציאליסטית.
כלכלה
בעבר סווגה טרינידד וטובגו כמדינה מתפתחת, אך בשנת 2011 היא הוצאה מהרשימה שמנהל הארגון לשיתוף פעולה ולפיתוח כלכלי עקב התפתחותה הכלכלית. יחסית למדינות אחרות בעלות הרכב אתני לא מערבי, זהו הישג גדול.
גאוגרפיה
בירת האי, פורט אוף ספיין משמשת כמושב הממשל ומרכז התיירות והמסחר. העיר סן פרננדו, השוכנת גם היא בטרינידד, היא המרכז התעשייתי הראשי של האיים.
האי טרינידד מישורי ברובו. ההרים נמוכים. האי טובגו מיוער והררי יותר. נקודת הגובה המקסימלית באיים היא אל סירו דל אריפו שגובהה 940 מ' מעל פני הים והיא ממוקמת בטרינידד. החוף הצפוני של טרינידד מיוער וחיות בר שכיחות בו. שימושי הקרקע במדינה: 46% - יערות; 2% - מרעה; 15% - אדמה ראויה לעיבוד; 9% - יבולים.
דמוגרפיה
החלוקה האתנית:
ראס פיינגולד
ענייני חוץ
פיינגולד היה אחד מ-23 הסנאטורים שהצביעו כנגד ההחלטה להסמיך את הנשיא ג'ורג' ווקר בוש להשתמש בכוח צבאי בעיראק של סדאם חוסיין ב-2002. ב-17 באוגוסט 2005, הוא גם היה לסנאטור הראשון משתי המפלגות, שהציע לוח זמנים קשיח לנסיגה אמריקאית מעיראק, באומרו שהוא מעדיף נסיגה מלאה לא יאוחר מ-31 בדצמבר 2006.
ענייני פנים
פיינגולד הצביע כנגד "חוק ההגנה על הנישואין" (DOMA), וב-אפריל 2006, הביע תמיכה בחקיקה שתאפשר נישואין חד-מיניים. בכך הוא הצטרף לרפובליקני לינקולן צ'אפה מרוד איילנד ולדמוקרטים אדוארד קנדי ממסצ'וסטס, רון וואיידן פוליטיקאי יהודי מרוד איילנד ומרק דייטון ממינסוטה והיה לאחד מחמשת הסנאטורים הבודדים שהכריזו בפומבי על תמיכה בנישואין מסוג זה. במאי 2006 הוא עזב תוך מחאה, ישיבה של ועדת הסנאט למשפטים, סמוך לפני הצבעתה בעד תיקון החוקה כך שתאסור על נישואין חד-מיניים (FMA). ביולי 2006, הוא היה הנואם המרכזי בנשף החגיגי השנתי של שדולת הלובי הגדול ביותר של ההומואים והלסביות "הקמפיין לזכויות אדם" במרכז מוסקון בסן פרנסיסקו, קליפורניה.
מרחב שרפינסקי
הכללה
ניתן להכליל את המרחב הנ"ל לכל קבוצה לא ריקה X, כאשר בהינתן a \in X מגדירים את הטופולוגיה . מרחב זה מקיים חלק מן התכונות שהובאו לעיל.
כמות המרחבים הללו היא כעוצמת הקבוצה X, אך כולם הומיאומורפיים.
יאן אולריך
ראשית חייו
ב-1993, אולריך זכה באליפות העולם בכביש לחובבים באוסלו. באותה אליפות, זכה לאנס ארמסטרונג בקטגוריה למקצוענים. כעבור שנה סיים אולריך במקום השלישי במרוץ נגד השעון באליפות העולם למקצוענים.
תחילת הקריירה המקצועית
ב-1997 הוא התחיל את הטור דה פראנס כפייבוריט. אך רק לאחר שזכה בשלב דומיננטי בהרים ובחולצה הצהובה הראשונה שלו, החלו אוהדי הספורט הגרמנים לעקוב אחרי הטור.
חזרה מפציעה ועידן ארמסטרונג
בתחילת 2002 סבל אולריך שוב מפציעה טורדנית בברכו ולמרות טיפולים ומנוחה ממרוצים לא הצליח להבריא עד הטור דה פראנס ונעדר מהמרוץ. במאי באותה שנה היה מעורב בתאונת דרכים ללא נפגעים ונמצא כי נהג תחת השפעת אלכוהול. ביוני באותה שנה נערכה לו בדיקת דם לאחר שביקר בדיסקוטק והבדיקה נמצאה חיובית לאקסטזי. לאחר שתי התקריות, בוטל החוזה של אולריך עם קבוצת Telekom והוא הושעה לשישה חודשים על ידי ההתאחדות הגרמנית. בעקבות פרשה זו, הצטרפו אולריך ויועצו הוותיק רודי פוונאג (Rudy Pevenage) לקבוצת Coast, אך לאור קשיים כלכליים קשים הקבוצה ביטלה את חסותה וקבוצת Bianchi קמה במקומה.
בטור דה פראנס של 2003 סיים אולריך פעם נוספת במקום השני לאחר ארמסטרונג. הפעם הוא היה קרוב ביותר לניצחון לאחר שניצח את ארמסטרונג בשלב של מרוץ אישי נגד השעון וביום שלמחרת הכתיב לארמסטרונג את הקצב בשלב הטיפוס. למרות שבמהלך הקטע צבר אולריך יתרון משמעותי על ארמסטרונג, הוא נכשל בניצול חולשתו הזמנית של ארמסטרונג ולבסוף, ארמסטרונג הצליח להתאושש, לצמצם את הפיגור לשניות בודדות ולהמשיך ולהחזיק בחולצה הצהובה ובהמשך, לזכות שוב בטור.
השנים האחרונות
אולריך נכשל גם ב-2004 ונכנע שוב ללאנס ארמסטרונג. הוא סיים את הטור דה פראנס של אותה שנה במקום הרביעי - הפעם הראשונה שלו במקום נמוך יותר מהמקום השני.
סוככיים
פונולוגיה
הפצת הזרעים נעשית באמצעות הרוח במינים בעלי פרודות קלות ובעלי מלל קרומי ויש שהן נעשות על ידי בעלי חיים שאליהם נדבקים הפרודות בעלי זיפים.
פרימום נון נוקרה
הביטוי פרימום נון נוקרה (בלטינית: Primum non nocere; בתרגום מילולי: ראשית, אל תזיק) מבטא את אחד מעקרונות האתיקה הרפואית. הביטוי משמש לפחות מאז 1860 תזכורת לעוסקים ברפואה, שלפעולות הנעשות מתוך כוונות טובות עשויות להיות תוצאות לא רצויות. העיקרון התקבע כיסוד חשוב באתיקה הרפואית המודרנית בעיקר בזכות היותו אחד מארבעת עקרונות-העל שניסחו טום ביצ'מפ וג'יימס צילדרס בספרם "Principles of Biomedical Ethics ".
מקור הביטוי
מתברר שהוקר לא השתמש בביטוי זהה לזה המשמש היום; באפריל 2005 פרסם הפרמקולוג סדריק סמית את ממצאיו בחַפְּשוֹ את מקור הביטוי: סמית גילה שהביטוי כפי שהוא מוכר היום, בצורתו הלטינית, יוחס לרופא הבריטי תומאס סידנהם (1624–1689 ,Thomas Sydenham) בספרו של תומאס אינמן (Thomas Inman) שפורסם ב־1860. הספר והייחוס בתוכו צוטט באותה שנה על ידי "כתב העת האמריקאי למדע הרפואה" (American Journal of Medical Science), והביטוי שב והופיע באותו כתב עת ב־1879 וב־1906. מכאן, ובמהלך סוף המאה ה-19 ותחילת המאה ה-20, הפך השימוש בביטוי "פרימום נון נוקרה" לנפוץ ואף החל לשמש לא רק בהקשרו הרפואי.
קבוצה קומפקטית
בטופולוגיה, קבוצה קומפקטית היא תת-קבוצה של מרחב טופולוגי, המקיימת את התכונה הבאה: מכל כיסוי פתוח של הקבוצה, אפשר לשלוף תת-כיסוי סופי (ראו ההגדרות להלן). אם המרחב הטופולוגי כולו מקיים את התכונה הזו, הוא נקרא מרחב קומפקטי, ולעיתים קומפקט.
מרחב האוסדורף
התכנסות במרחבי האוסדורף
במרחב האוסדורף מתקיימת תכונת ההפרדה הראשונה, שלפיה כל נקודה p היא קבוצה סגורה. אכן, לכל נקודה אחרת יש קבוצה פתוחה שאינה מכילה את p. איחוד כל הקבוצות האלו נותן את המשלים של p. מאחר שזהו איחוד של קבוצות פתוחות, מתקבלת קבוצה פתוחה. והמשלים שלה הוא \{p\}. המשלים של קבוצה פתוחה הוא קבוצה סגורה, כנדרש.
מזרח אפריקה
גאוגרפיה ואקלים
האקלים של מזרח אפריקה הוא שונה למדי משאר האזורים שבאזור קו המשווה. עקב השילוב בין אזור בעל גובה רב ומדבר צל הגשם לבין רוח מונסון מערבית שנוצרת על ידי הרכס הרוונזורי והרמה האתיופית, מזרח אפריקה הוא אזור קריר ויבש בהשוואה לאזורים הנמצאים בקרבתו.
יחסי ברזיל–ישראל
בתקופת הדיקטטורה הצבאית
לאחר סיום הדיקטטורה הצבאית נמשכו היחסים הטובים בין ישראל לברזיל ובדצמבר 1987 ערך שר החוץ שמעון פרס ביקור רשמי במדינה.
משלחת פולריס
מחלוקת
ישנן ספקולציות מדוע בודינגטון והאנשים על סיפון הפולריס לא ניסו להציל את אלה שננטשו על הקרח. טייסון נבוך מדוע הספינה לא ראתה אותם במרחק של שלושה עשר קילומטרים - קבוצה של גברים ואספקה המנופפת בדגל כהה בים של קרח לבן. למחרת הסערה, הראות הייתה צלולה ורגועה, ואנשי הספינה יכלו לראות את האונייה עם האדים והמפרשים. על סיפונה של האונייה, סיפר לו צ'סטר, כי הוא יכול לראות, אולם מעולם לא היו פקודות לאחזר את האספקה או לחפש את האנשים.
קמילו בנסו די קאבור
קריירה פוליטית
באותה תקופה לא תמך קאבור באיחוד איטליה והעדיף הקמת מדינה פיימונטית מורחבת מאשר מדינה אחת בכל שטח איטליה. הוכחה לכך ניתן לראות בדבריו כי דניאל מאנין, פוליטיקאי ונציאני, דיבר על "איחוד איטליה ושטויות אחרות". אך על אף התנגדותו לאיחוד, היה ממורמר מהשפעתה של האימפריה האוסטרית על המדינה כולה. לכן, כשבשנת 1839 פרץ במילאנו מרד נגד האוסטרים, היה קאבור מיני רבים שתמכו במלחמה וראו בה סיכוי לסילוק האוסטרים אחת ולתמיד. לבסוף ניצחו האוסטרים במלחמה, בעיקר בשל חוסר ניסיונם של הפיימונטים בלחימה.
ראש ממשלת פיימונטה-סרדיניה
ב-4 בנובמבר 1852 נבחר קאבור לראש ממשלת ממלכת פיימונטה-סרדיניה. הוא היה ליברל והאמין בסחר חופשי, בחופש ביטוי ציבורי ובשלטון חילוני, והיה אויבם הפוליטי של הרפובליקנים והמהפכנים בפיימונטה. ביקורת רבה נמתחה על קאבור בשל פעולות שנויות במחלוקת שאותן ביצע במהלך כהונתו: שימוש מוגזם בכוחות החירום, מינוי חברים אישיים, שיחוד עיתונים ודיכוי אחרים ואף רמאות בבחירות. אך מנגד לביקורת, פעולות אלו היו נפוצות יחסית באותה תקופה.
ראש ממשלת איטליה
באותה שנה, בשיא הקריירה שלו, ולאחר חודשים בהם סבל מאינסומניה ומלחץ תמידי, נפל קאבור למשכב. ב-6 ביוני 1861 מת קמילו קאבור משבץ מוחי, בן 50 במותו. מילותיו האחרונות היו: "איטליה נוצרה. הכול בטוח."
סווינגמן
סווינגמן (אנגלית: Swingman) הוא מונח המתאר כדורסלן אשר יכול לשחק הן בעמדת הקלע (2) והן בעמדת הסמול פורוורד (3). אלו הם שחקנים רב-גוניים, היכולים "להתנדנד" (to swing) בין שתי העמדות, וזהו מקור שם המונח. מושג ה"סווינגמן" הופיע לראשונה בין סוף שנות ה-70 לתחילת שנות ה-80 של המאה העשרים, כאשר קלעים כדוגמת ג'ורג' גרווין חומקים מחלוקת העמדות המסורתית. הסווינגמנים מנצלים את יתרונותיהם – גובהם הבינוני והאתלטיות שלהם, ובייחוד נגד שומרים לא מתאימים: הם יחלפו בזריזות למול השומרים הגבוהים והחזקים, ומול השומרים הקטנים יותר הם יבצעו פוסט אפ (Post up) או יזרקו לסל מעליהם.
הסווינגמנים המגוונים ביותר יכולים לשחק אף ביותר עמדות: לדוגמה, מג'יק ג'ונסון, לארי בירד ולברון ג'יימס יכלו לשחק בכל חמש העמדות בכדורסל, וג'ורדן יכול היה לשחק לפחות בשלוש העמדות של שני הגארדים ושל הסמול-פורוורד (כסנטר ופאוואר פורוורד לא שיחק מפאת קומתו הנמוכה יחסית לעמדה זו (1.98 מטרים)).
חנוך חסון (מנהל)
פסטיבל הזמר
כמנהל המחלקה למוזיקה עממית ישראלית, ב-1960 מונה לעורך ולמפיק של פסטיבל הזמר והפזמון, על פי רעיון של עובד המחלקה ישראל דליות. הפיק כמעט את כל פסטיבלי הזמר, למעט זה של 1967, אז שהה בהשתלמות בטלוויזיה הצרפתית (את הפסטיבל באותה שנה, שבו בוצע לראשונה השיר "ירושלים של זהב", הפיק גיל אלדמע, שציין בעבר את השפעתו הגדולה של חסון על הקריירה שלו, בדומה לאמנים אחרים).
מוטיה בואנה
2006-2008: אלבום בכורה
לאחר פרישה מהלהקה החלה בואנה לעבוד עם מספר מפיקים ואמנים בהם ג'ורג' מייקל ואיימי ויינהאוס על מנת להפיק את אלבום הבכורה שלה בקריירת סולו. בואנה החלה לעבוד על אלבומה בתחילת 2006 והסינגל הראשון שהופץ היה בלדה עם ג'ורג' מייקל בשם "This Is Not Real Love" שנמכר החל ב-6 בנובמבר 2006. הסינגל הופיע גם באלבומו של מייקל ונכנס למקום ה-15 במצעדים. בעקבות ההצלחה השתתפה בואנה במסע ההופעות של מייקל.
2011-הווה: הקמת מוטיה, קישה ושיבון
באוקטובר 2011 דווח כי ההרכב המקורי של השוגאבייבז יתאחדו מחדש, שם הלהקה החדשה הוא Mutya Keisha Siobhan או בקיצור MKS. בינואר 2012 הודיעו חברות הלהקה דרך הטוויטר כי הן עובדות על חומרים חדשים יחד עם אומנים כמו פרופסור גרין ואמילי סאנדיי. באפריל 2012 הוכרז שהלהקה חתמה על חוזה הקלטות בשווי של מיליון ליש"ט עם חברת פולידור רקורדס.
ויקטור, נסיך נפוליאון
ויקטור, נסיך נפוליאון, או נפוליאון החמישי (בצרפתית: Victor Bonaparte; 18 ביולי 1862 – 3 במאי 1926), היה נסיך צרפתי שעמד בראש בית בונפרטה.
ביוגרפיה
בעת מותו של נשיא צרפת, פליקס פור במהלך פרשת דרייפוס, ניסו מספר סיעות פוליטיות לנצל את המצב, והנסיך ויקטור הודיע למשלחת מהוועד האימפריאליסטי שיפעל להחזרת הקיסרות הצרפתית כאשר ירגיש שהזמן מתאים לכך. כדי להשיג זאת, הוא הודיע שהוא יעמיד את עצמו בראש התנועה עם אחיו, הנסיך לואי, שנלחם לצדו ואמר שהוא "ינהיג את הכוחות הבונפרטיסטים בהתאם ליוקרתו ולכשרונותיו הצבאיים ובהתאם לדרגתו בצבא הרוסי". פיליפ, דוכס אורליאן, התובע היריב לכס המלוכה, החזיק גם הוא כוחות זמינים אשר היו מוכנים לחצות את הגבול הצרפתי באותו זמן כמו הכוחות הבונפרטיסטים. בסופו של דבר, ההתפרצות הצפויה בצרפת לא התגשמה, והרפובליקה השלישית שרדה את אחד המשברים החמורים ביותר שלה.
כנען בננה
תחילת חייו
בננה נולד ב-1936 במושבה הבריטית רודזיה הדרומית. הוריו היו משבט הנדבלה (Ndebele), אחד מעמי הבנטו, שהיגרו לרודזיה מלסוטו. הוא חונך על ידי מסיונרים בבית הספר המקומי ובהמשך הוכשר להוראת דת. בשנת 1961, כשהיה בן 25, נישא לג'אנט מבויאזבה, ונולדו להם ארבעה ילדים. הוא המשיך את לימודי הדת באוניברסיטת סליסבורי, ובשנת 1962 הוסמך ככומר מטעם הכנסייה המתודיסטית המאוחדת (United Methodist Church).
האישום במעשה סדום והמאסר
בנוסף, במהלך המשפט, הואשם בננה גם באונס של הגברים. בכך נפתר הצורך בהאשמות מקבילות כלפי הגברים שהסכימו להעיד כי קיימו עמו יחסים. לפי גישה אחרת, אכן היה מדובר באונס והוא ניצל את תפקידו כדי לסחוט טובות מיניות מעובדים-גברים רבים עמם היה בקשר, כולל שחקני ספורט בתחרויות בהן שפט. הוא הכחיש את כל ההאשמות. הוא שוחרר בערבות ונמלט אל דרום אפריקה, כנראה מתוך אמונה שרוברט מוגאבה מתכנן את רציחתו הפוליטית. בדרום אפריקה נפגש עם נלסון מנדלה, ששכנע אותו לחזור ולעמוד במשפט, מתוך אמונה כי השופטים יתחשבו במעשיו הרבים למען זימבבואה המאוחדת וישחררו אותו. בננה חזר לזימבבואה ועמד למשפט. בפסק הדין שניתן ב-18 בינואר 1999 נידון בננה לתקופת מאסר של עד עשר שנים בכלא, תשע שנים נוספות על תנאי, שבהן הושעה מתפקידים פוליטיים, והדחה מכל תאריו. לאחר כליאה של שנה וחצי עבר לבית כלא פתוח, שם היה כלוא עוד שישה חודשים. הוא שוחרר בינואר 2001 בעקבות הידרדרות במצבו הרפואי, ועזב את זימבבואה, המדינה שסייע להקים, לגלות בממלכה המאוחדת. עוד קודם, במהלך תקופת מאסרו, באוקטובר 2000, קיבלה אשתו מקלט מדיני בממלכה המאוחדת.
מותו
כשנתיים לאחר שחרורו מהכלא, ב-10 בנובמבר 2003, נפטר בננה בלונדון, ממחלת הסרטן. הוא נקבר בזימבבואה בסוף נובמבר 2003. בנאום האשכבה כינה אותו הנשיא רוברט מוגאבה "מתנה נדירה שקיבלה האומה". עם זאת, בננה נקבר בטקס פרטי ולא ממלכתי, ובלי המאפיינים של פרידה מראש מדינה. דובר המדינה הסביר כי מדינת זימבבואה אינה יכולה להרשות לעצמה מעמד של גיבור לנשיא הומו, כעניין של עיקרון.
כיפה אדומה
תקציר העלילה
למזלן של כיפה אדומה וסבתה, עבר הצייד (או בגרסאות אחרות חוטב עצים או חיות היער) באותו רגע ליד בית הסבתא. הוא נכנס פנימה, תפס את הזאב הרע, פתח את בטנו (לא תואר כיצד, כדי לא להפחיד את הילדים) והוציא ממנו את כיפה אדומה ואת הסבתא. במקומן, הכניס הצייד סלעים לבטנו, שגרמו למותו של הזאב מרוב כובד וכאבים.
כיפה אדומה הוכיחה כי היא אחראית מאוד, והמוסר מן הסיפור הוא לעקוב אחרי ההוראות של המבוגרים. כרבות מן המעשיות המוכרות כיום, שורשי המעשיה נעוצים בעבר הרחוק והיא נושאת בחובה מסר שהשתנה במרוצת השנים. אמונה עממית גורסת כי האגדה "כיפה אדומה" היא בעלת מסר מיני לבנות, ושעל כן נהגו אמהות לספר אותה לבנותיהן, בתחילת גיל הבשלות המינית. המסר של הסיפור היה: עכשיו, כאשר יש לך כיפה אדומה (הכוונה לווסת), עלייך להיזהר מזאבים, דהיינו גברים. הסיפור התגלגל עד שערכו האחים גרים, במאה ה-19 את האוסף הנודע שלהם ובשל שינויים חברתיים, השתנתה מטרתו והמסר אשר נשא בחובו היה: אסור לדבר עם זרים. בתקופה ההיא, מעשיות רבות כללו אלימות רבה וסופן היה טראגי, כאוב ומזעזע מאוד. בפרט, כיפה אדומה וסבתא, שתיהן נטרפו על ידי הזאב הרע. בתקופה מאוחרת, כאשר אלימות הפכה לטאבו, לפחות לילדים, הוסיפו לאגדה המפורסמת את הצייד שנחפז להציל את כיפה אדומה וסבתא, וזוהי הגרסה המוכרת כיום.
גרסאות שונות
הגרסאות הקדומות יותר של האגדה, שהסתובבו באירופה לפחות מהמאה ה-10, שונות מאוד מהגרסה המוכרת כיום במספר דרכים. הבגד של הילדה לא תמיד אדום. באחת הגרסאות, כאשר כיפה אדומה בדרך לסבתה, היא נתקלת בציפור פצועה ומורחת ריבה על כנפה השבורה, שמרפאת אותה (מטאפורה לחומר חיטוי). האנטגוניסט אינו תמיד זאב, אלא לפעמים עוג או איש-זאב. איש-הזאב בדרך כלל משאיר שאריות מדמה ומבשרה של הסבתא ומאכיל את הילדה. בנוסף, הוא מבקש ממנה להתפשט ולהשליך את בגדיה לאש ולהיכנס עמו למיטה.
האנתרופולוג ג'יימי טהראני מאוניברסיטת דורהאם, גילה במחקרו כ-35 גרסאות מוקדמות יותר של סיפור הילדה והזאב הרע, שהגיעו מאפריקה ומהמזרח הרחוק. רוב הגרסאות הן על "הזאב והילדים", מספרות על מעשיו של זאב המחופש לעז וטורף גדיים. אמא עֵז משאירה את שבעת ילדיה בבית בזמן שהיא הולכת ליער למצוא אוכל. לפני שהיא עוזבת, היא מזהירה את הילדים הצעירים שלה מזאב גדול ורע שינסה להתגנב לבית ולזלול אותם. הזאב יעמיד פנים שהוא אמם וישכנע את הילדים לפתוח את הדלת. הילדים הצעירים יוכלו לזהות את אמם האמיתית על ידי כפות רגליה הלבנות וקולה המתוק. תוך זמן קצר שומעים שבעת הילדים קול מבעד לפתח האומר "תנו לי להיכנס, לאמא יש משהו לכל אחד ואחת מכם". זה היה הזאב, שקולו החמור מסגיר אותו והילדים לא נותנים לו להיכנס. הזאב הולך לשוק וגונב מעט דבש כדי לרכך את קולו. זמן קצר אחר כך שומעים הילדים קול אחר בפתח: "תנו לי להיכנס, לאמא יש משהו לכל אחד ואחת מכם". הפעם הקול גבוה ומתוק כמו של אמם. הם עומדים להכניס אותו כשהילד הצעיר ביותר מסתכל מתחת לסדק בדלת ומבחין בכפות הרגליים הגדולות והשחורות של הזאב. הם מסרבים לפתוח את הדלת, והזאב שוב נעלם. הזאב הולך למאפייה וגונב מעט קמח, מורח אותו על כל הפרווה והופך את כפות רגליו השחורות ללבנות. הוא חוזר אל הפתח והפעם הילדים רואים את כפות רגליו הלבנות ושומעים את קולו המתוק, ולכן הם פותחים את הדלת. הזאב קופץ לבית וזולל שישה מהילדים. הילד הצעיר ביותר מסתתר מהזאב בשעון הסבא ולא נאכל. מאוחר יותר באותו יום, האם חוזרת הביתה מהיער. היא מוטרדת מהעובדה שהדלת פתוחה לרווחה וכמעט ילדיה נעדרים. היא מסתכלת סביב ורואה את הזאב, ישן מתחת לעץ. הוא אכל כל כך הרבה שהוא לא יכול לזוז. האם קוראת לילד הצעיר ביותר להביא לה במהירות מספריים, מחט וקצת חוט. היא חותכת את בטן הזאב וששת הילדים קופצים החוצה ללא פגע. הם ממלאים את בטן הזאב בסלעים, והאם תופרת אותה בחזרה. כשהזאב מתעורר הוא צמא מאוד. הוא הולך לנהר לשתות, אך נופל פנימה וטובע מתחת למשקל הסלעים. מאז המשפחה חיה באושר ועושר עד עצם היום הזה.
בגרסת האחים גרים יש לאגדה סוף שונה, שדומה מאוד לזה של הזאב ושבעת הגדיים: צייד מחלץ את כיפה אדומה מתוך בטן הזאב. לאחר מכן יש חזרה על הסיפור עם זאב נוסף, והפעם כיפה אדומה וסבתה מצליחות להערים על הזאב.
תרגום לעברית
בשפת המקור, גרמנית, נקראת גיבורת הסיפור "Rotkäppchen", מילולית "הילדה בברדס הרכיבה האדום" (גם השם האנגלי "Little Red Riding Hood" משמעותו דומה). הסיפור תורגם לעברית תחת השם "כיפה אדומה", וזאת למרות העובדה שכיפה אינה השם המקורי, ויתרה מזו, היא מזוהה בתרבות היהודית עם גברים. כיסויי ראש בכלל, וברדס בפרט, וברדס רכיבה אף יותר, מסמלים בתרבות האירופית דבקות בערכים דתיים, והמתרגם בחר כיסוי ראש המוכר לקורא העברי כמייצג דתיות. בישראל יצא לאור לראשונה הסיפור בעברית בתרגומו של לוין קיפניס בליווי ציורים של ק. מטהמורוס בהוצאת שמואל זימזון.
זכויות להט"ב בג'ורג'יה
נישואים חד-מיניים
ב־26 ביוני 2015 בית המשפט העליון של ארצות הברית קבע בפסק דין אוברגפל נגד הודג'ס שנישואים הם זכות חוקתית תחת התיקון ה־14 לחוקת ארצות הברית, ושזכות זו חייבת להינתן גם לזוגות חד־מיניים. כתוצאה מכך, בוטל האיסור על נישואים חד־מיניים בג'ורג'יה וביתר המדינות בארצות הברית שבהן היה איסור כזה. כל המחוזות בג'ורג'יה החלו להעניק רישיונות נישואים לזוגות חד־מיניים (או הסכימו לעשות זאת).
אימוץ והורות
בפברואר 2018 הסנאט של מדינת ג'ורג'יה אישר הצעת חוק שנועדה לאפשר לסוכנויות אימוץ המקבלות מימון מהמדינה לסרב למקם ילדים בבתים מסוימים אם הדבר מפר את אמונתן הדתית. המתנגדים להצעת החוק טענו שהיא מתירה אפליה בלתי מוצדקת נגד זוגות חד־מיניים ולהט"בים יחידים. בסופו של דבר, בית הנבחרים של ג'ורג'יה לא הצביע על הצעת החוק, ולכן היא למעשה נדחתה.
פרדיננד פון ברדוב
ביוגרפיה
ב-1933, לאחר פרישת מראשות הממשלה ועליית היטלר לשלטון, פרש ברדוב לגמלאות באחוזתו בברלין.
משטרת סבסטופול
היסטוריה
המשטרה העירונית בסבסטופול הוקמה לראשונה בשנת 1905.
סמי הופייה
ליברפול
עונת השיא של הופייה הייתה גם עונת השיא של ליברפול תחת הוייה, שזכתה ב-2001 בשלושה גביעים - גביע אופ"א, גביע ה-FA וגביע הפוטבול ליג. הופייה שיחק לא פחות מ-58 משחקים ויחד עם שותפו במרכז ההגנה סטפן הנשוז והמגינים מרקוס באבל וג'יימי קראגר, היוו חוליית הגנה איכותית שאפשרה לליברפול להתקדם שלב אחרי שלב בגביעים השונים ולזכות בהם. משחקו בתקופה זו היה כה שוטף, שהוא הצליח להימנע מלספוג כרטיסים במשך 87 משחקים, בין ינואר 2000 לאוקטובר 2001. הישג מעין זה נדיר ביותר כשמדובר בשחקני הגנה המרבים לתקל את שחקני היריב ולהיכנס למגע פיזי חוזר ונשנה.
פרישה וקריירת אימון
באוגוסט 2015 התמנה לתפקיד מאמן פ.צ. ציריך מליגת העל השווייצרית. ב-12 במאי 2016, שלושה מחזורים לסיום עונת הבכורה שלו בקבוצה, פוטר הופייה מתפקידו כשקבוצתו במקום האחרון בטבלה. בסיום העונה ירדה הקבוצה לליגת המשנה.
אמוקסיצילין
שילוב של אמוקסיצילין עם חומצה קלוולנית
אמוקסיצילין קיים גם בתכשיר משולב עם מעכב בטא לקטמאז חומצה קלוולנית. שילוב זה מאפשר פעילות אנטיביוטית נגד חיידקים מפרישי בטא לקטמאז מסוג A, אשר עמידים לאמוקסיצילין בלבד. התכשיר המשולב עלול לגרום לדלקת כבד וצהבת כולסטטית, לעיתים נדירות עם תוצאה קטלנית. . קבוצת הסיכון העיקרית היא אנשים מעל גיל 65 (גם אם בריאותם תקינה). השילוב אמוקסיצילין/חומצה קלוולנית עשוי להעלות את הסיכון לפגיעה בכבד פי 9 לעומת הסיכון הקיים בשימוש באמוקסיצילין לבדו. על כן, למרות היעילות הגבוהה של שילוב זה כנגד זיהומים חיידקיים, חוקרים רבים ממליצים שלא להשתמש בתכשיר המשולב אלא רק במקרים בהם זוהתה עמידות של החיידקים לטיפול אנטיביוטי. חרף המלצה ברורה זו, השימוש בתכשיר המשולב עודנו נפוץ מאוד גם במקרים בהם תרופות אנטיביוטיות פחות מסוכנות יהיו יעילות בדיוק באותה מידה.
מבחן מקנמר
מוטיבציה
באופן דומה, אנו יכולים להיות מעוניינם בקשר בין גובה מס שאזרח משלם (גבוה/נמוך) ורמת החיים שלו (גבוהה/נמוכה), בקשר בין שתי תשובות במבחן של אותו הסטודנט (כאשר כל תשובה יכולה להיות נכונה או לא נכונה), או בדיקת הקשר בין שתי קניות עוקבות שמבצע אותו צרכן (כאשר מדובר בשני מותגים).
הגדרה
כאשר A הוא מספר התצפיות במדגם עבורן X=1 ו-Y=1, וכולי.
השערת האפס, שקולה להשערה כי. לכן, מבחן מתקבל על הדעת לבדיקת השערת האפס ישווה בין b ל-c.
יוחאי בנקלר
מחקריו
באוגוסט 2011 הרצה בנקלר בכנס ויקימניה שהתקיים באותה שנה בחיפה. באותו חודש גם פרסם את ספרו "הפינגווין והלווייתן - ניצחון שיתוף הפעולה על האנוכיות".
עושר הרשתות
בשנת 2006 יצא לאור ספרו של בנקלר, "The Wealth of Networks: How Social Production Transforms Markets and Freedom". בספר זה, דן בנקלר ב"מהפכת האינטרנט" שלדבריו השפיעה באופן מהותי על עולמנו. בין שאר הנושאים בהם עוסק בנקלר בספר, ניתן למצוא גם את התפתחותן של הקהילות הווירטואליות וקשרים בין הפרטים והקבוצות.
אמציה
אמציה עלה לשלטון על רקע קשר שקשרו אנשי הארמון נגד אביו יואש. אמציה הוציא להורג רק את רוצחי אביו אך לא העניש את בני משפחותיהם והנלווים להם, עובדה הנזקפת לזכותו בספרי התנ"ך מלכים ודברי הימים, אשר ראו בכך עדות לרצונו של אמציה לנהוג לפי חוקי התורה: (מל"ב יד, ו; המקבילה בדה"ב כה, ד). יש מקום לספק אם הימנעות זו נבעה מחסידותו של אמציה או מחולשת הקבוצה שתמכה בו. רמז לחולשתו בעת עלייתו לכס נמצא בכך שהוא הוציא להורג את הקושרים רק כאשר שלטונו התבסס דיו:  (מל"ב יד, ה; דה"ב כה, ג).
המלחמה נגד אדום
ספר דברי הימים מספר על איש האלוהים שבא אל אמציה והורה לו שלא לשתף בקרב עם אדום את החיל ששכר מישראל: (דה"ב כה, ז-ח). פרשה זו תמוהה, שכן קשה להניח שהתנגדות זו הייתה קשורה בהתנגדות לישראל מצד "בני הנביאים" על רקע דתי: הרי בישראל שלט באותה עת יואש נכדו של יהוא, המלך שטיהר את ממלכת ישראל מפולחן הבעל הצורי, בעוד שביהודה היו עדיין קיימות הבמות. אפשרות אחת היא להניח, שההתנגדות הייתה אכן על רקע דתי, אך היא באה על רקע שעיקרו אינו ידוע, לפיו בימי יהואחז מלך ישראל שב הכל לקדמותו - זאת על סמך הנאמר במל"ב יג, ב:. הנחה זו מוצאת תמיכה בנבואתו של הושע, בן דורו של ירבעם ב'. אפשרות אחרת להבין התנגדות זו מובנת על רקע יחסם השלילי של מלכי ישראל כלפי המקדש בירושלים. היינו - לא עצם הפילוג בין הממלכות הוא שהיווה חטא, שהרי על פי מל"א, יב, כב-כד מנע איש האלוהים את רחבעם מלעלות למלחמה נגד ישראל בטענה שהפילוג הוא רצון ה': . החטא של מלכי ישראל היה בכך שהם לא הכירו במקדש בירושלים. ואכן הנביאים לא חלקו באופן מפורש על זכות קיומה העצמאי של ממלכת ישראל; טענותיהם מכוונות אך ורק נגד ההיבט הפולחני-דתי.
15 שנותיו האחרונות של אמציה
לפי מסורת חז"ל, לאחר תבוסתו מול יואש מלך ישראל, קשרו נגדו בירושלים ומשם נס ללכיש ומלך עליה ועל סביבותיה עוד 15 שנה (ומכאן, לדעתם הפסוק "ויחי... אחרי מות..." ולא פסוק כגון "מלך אחרי מות...", שהוא גם השוואה סינכרונית יחידה במינה בתנ"ך בין זמן מותו של מלך אחד לזמן מותו של מלך אחר), כל זאת בעוד שבנו עוזיהו מלך באותן 15 שנה על כל יהודה. אולם, אין בין חז"ל הסכמה האם מת בלכיש מידי קושרים, או האם מת לאחר מנוסתו ללכיש ממכאובי גוף שספג מידי מתנגדיו.
לפי מסורת חז"ל אחיו של אמציה היה אמוץ, אביו של הנביא ישעיהו.
ניית'ן סינקלה
קריירת מועדונים
סינקלה החל את הקריירה המקצוענית שלו בגרין באפלוס מליגת העל הזמבית. הוא הושאל במשך תקופה קצרה לעירוני קריית שמונה מליגת העל הישראלית.
ב-7 ביולי 2014 הושאל סינקלה בגראסהופרס ציריך מליגת העל השווייצרית. ב-26 ביולי ערך את הופעת הבכורה שלו במועדון, בהפסד 2–3 לפ.צ. תון במסגרת המחזור השני בליגה לעונת. הוא ערך שבע הופעות ליגה במהלך תקופת ההשאלה שלו במועדון.
קריירה בינלאומית
הוא היה חלק מסגל הנבחרת בטורניר גביע אפריקה לאומות 2015, וערך הופעה אחת בטורניר.
צ'ארלס דאנס
ביוגרפיה
וולטר צ'ארלס דאנס נולד בעיר רדיץ' בווסטרשייר שבאנגליה. אמו אלינור פרקס הייתה טבחית ואביו וולטר דאנס היה מהנדס. לפני שפנה לקריירת משחק למד עיצוב גרפי בקולג' לאומנות של פלימות'. מ-1970 עד לשנת 2004 היה נשוי לג'ואנה, ולזוג שני ילדים אוליבר ורבקה. כיום דאנס מתגורר בלונדון.
בונדסליגה
סקירה כללית
משחקי הליגה נערכים בין חודש אוגוסט ועד סוף חודש מאי כאשר יש הפסקת חורף בין אמצע דצמבר לסוף ינואר.
השנים המוקדמות באליפות הכדורגל הגרמנית (1903 - 1932)
עם עליית הנאצים לשלטון, היו ניסיונות להתערב בכל תחומי החיים, כולל הספורט והכדורגל הגרמני. רוב האיגודים הספורטיביים והקבוצות הוצאו מהליגות השונות ובמקומם קמו מועדונים שמומנו על ידי המפלגה הנאצית. על מנת להצטרף למועדון שהיה תחת התאחדות הכדורגל הגרמנית, היה על המועמד לקבל שתי המלצות מאנשים שאינם מרקסיסטים. התאחדות הכדורגל איבדה באיטיות את עצמאותה והפכה ל"הארגון לחינוך הגופני של הרייך השלישי".
התקופה שלאחר המלחמה והקמת הבונדסליגה
מייד לאחר המלחמה, כשגרמניה המערבית הייתה תחת כיבוש בעלות הברית, נאסרה פעילותם של כל הארגונים, כולל ארגוני הספורט, אולם כבר בשנת 1946 הורשו ארגוני ספורט שלא היו בעלי זיקה פוליטית כלשהי להפעיל קבוצות כדורגל ומספר מועדונים חודשו. הליגה החלה לפעול בעונת 1946/1947 על בסיס אזורי, ובשנת 1948 זכתה נירנברג באליפות הראשונה לאחר חידוש המשחקים, בניצחון 1–2 על קייזרסלאוטרן.
מאמן השנה בכדורגל הגרמני
פליקס מגאת ויורגן קלופ מחזיקים בשיא הזכיות לתואר זה עם 3 זכיות לכל אחד.
Slow Acid
Slow Acid (בעברית: חומצה איטית) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. השיר פורסם ב-14 באוקטובר 2014 בתור הסינגל השיווקי הראשון מתוך האלבום.
וידאו קליפ
הקליפ הרשמי של השיר הועלה לערוץ ה-Vevo של האריס ב-15 באוקטובר 2014 ועד כה נצפה מעל ל-11 מיליון פעמים. הוא כולל אישה בכחול מסתובבת בעיר בלילה תחת השפעה של סמים ואלכוהול, הצבע הכחול מציין כי היא תחת שכרון כבד. היא מתעוררת למחרת שוכבת על הכביש כאשר היא חשה בטוב יותר, כך שהתאוששה מההנגאובר שחוותה בלילה הקודם.
צמדאים
תפוצה
הצמדים חיים בעיקר לאורך חופים ובמים מתוקים, אף שמספר מינים (לדוגמה: Geotria australis, Petromyzon marinus וצמד פסיפי (Lampetra tridentata) נודדים על פני מרחקים גדולים באוקיינוס. מספר מיני צמדים חיים באגמים ללא כל גישה לים. הצמדים מצויים ברוב האזורים הממוזגים בעולם מלבד אלו שבאפריקה. שלב הפגית (אמוצטס) בעל עמידות נמוכה לטמפרטורות גבוהות של מים, ולכן צמדים אינם מצויים באזורים טרופיים. תפוצת הצמדים נפגעת בשל דיג יתר וזיהום מים. סכרים ומיזמי בינוי אחרים מפריעים לנתיבי הנדידה של הצמדים וחוסמים את הגישה אל אתרי ההשרצה. לעומת זאת, תעלות מלאכותיות שנבנו אפשרו לצמדים לפלוש לבתי גידול חדשים, במיוחד באמריקה הצפונית, שם צמדי ים הפכו למזיק משמעותי בימות הגדולות.
מחזור חיים
צמדים בוגרים משריצים בנהרות ואז מתים. הפגיות הצעירות, הנקראות אמוצטס, מבלות כשנתיים בנהרות, שם הן חיות מחופרות במשקע וניזונות מחומר רקב אורגני וממיקרואורגניזמים שהן מסננות מהמים (כמו: אצות). לאחר מכן, האמוצטס עוברים מטמורפוזה שאורכת מספר חודשים ומגיעים לשלב הבוגר. מינים מסוימים אינם ניזונים לאחר המטמורפוזה, בעוד שאחרים נודדים לים או לאגמים, שם הם ניזונים מסוגים שונים של דגים ואף מיונקים ימיים. המינים בהם הבוגרים נודדים לים מתחילים להיזון מדגים אחרים זמן קצר לאחר המטמורפוזה, עוד בעודם שוחים במורד הזרם.
הצמדים כמזון
צמדים שימשו כמזון לאדם כבר בתקופות עתיקות, ונחשבו למעדן בתקופת הרומאים. בימי הביניים הם נאכלו על ידי בני המעמד הגבוה ברחבי אירופה, במיוחד בעתות צום, משום שטעמם בשרי יותר משל רוב הדגים האחרים. גם כיום צמדים גדולים נחשבים למעדן במיוחד בדרום-מערב אירופה (פורטוגל, ספרד וצרפת) ובמחצית הצפונית של פינלנד. מדינות נוספות בהן נאכלים צמדים הן שוודיה, רוסיה, ניו זילנד, המדינות הבלטיות, יפן וקוריאה הדרומית. כמה מינים של צמד, ובכללם הצמד הכספי (Caspiomyzon wagneri), צמדי הנהרות  (Lampetra fluviatilis ו- Lampetra planeri) וצמד הים  (Petromyzon marinus), הם בעלי ריר וסרום רעילים, ועל כן דורשים ניקוי יסודי לפני הבישול. בבריטניה, צמדים משמשים לעיתים קרובות כפיתיון לדיג, בדרך כלל כשהם מתים.
מילאן יובאנוביץ'
קריירה
בקיץ 2010 עבר לליברפול כמחליפו של אלברט ריירה שעזב את המועדון. ב-29 ביולי 2010 קיים את הופעת הבכורה במועדון נגד רבוטינצ'קי המקדונית. ב-16 באוגוסט 2010 קיים את הופעת הבכורה שלו בפרמייר ליג. בליברפול לא זכה לדקות משחק רבות משום כך באוגוסט 2011 חתם יובאנוביץ' באנדרלכט לשנתיים.
האסון בהילולת רבי שמעון בר יוחאי (2021)
האסון
כעבור מספר דקות הגיעו למקום כוחות הצלה ושיטור ובסיוע אזרחים החלו במאמצים לחלץ את התקועים בערימות ולסמן לשוכנים בחלק העליון של המעבר לשוב לאחור. בשעה 00:48 אזרחים שעמדו במקום עקרו את האסכורית ששכנה בסוף מורד השביל וחלק מהנוכחים בשביל ברחו מנקודה זו. בשעה 00:54 נכנסו כוחות השיטור הראשונים והחלו לסמן לעומדים במעלה הגשר לחזור לאחוריהם.
רק כעבור כעשרים דקות מתחילת האסון החלו כוחות ההצלה והשיטור לקלוט את ממדיו, כוחות רבים הוזעקו למקום, המוזיקה בהר כבתה וכלל הנוכחים בהילולה התבקשו לפנות לגמרי את גזרת ההר בשל התרחשות אסון כבד.
מיד לאחר תחילת האסון, קרסה התקשורת הסלולרית במקום בשל העומס, והשוהים במקום לא יכלו לתקשר עם קרוביהם כדי לעדכן אותם לגבי מצבם.
באסון נפגעו 147 גברים, רובם צעירים. 38 נהרגו במקום ומותם של שבעה נוספים נקבע בבית החולים, 22 נפגעו במצב קשה, 3 בינוני ו-2 קל.
תגובות לאירוע
בהמשך, קראו רבנים להתחזקות בעקבות האסון. הרבנים חיים קניבסקי ויצחק יוסף, האדמו"ר מוויז'ניץ רבי ישראל הגר ואחרים קראו לחשבון נפש אישי ולהתחזקות כללית. הרב יוסף הדגיש את ההתחזקות באהבת חינם על רקע המסורת לפיה תלמידי רבי עקיבא מתו בתקופה זו "על שלא נהגו כבוד זה בזה". הרב שמואל אליהו, רבה של צפת ואחד ממדליקי המדורות בהר, והרבנים מאיר מאזוז ובן ציון קוק קישרו את האסון למחלוקת ולשנאת חינם, וקראו להוסיף אחדות ואהבת חינם.
קדונה (מדינה)
מתחילת המאה ה-20 ישנה פעילות מיסיונרית באזור.
בלגרדו
היסטוריה
"בלגרדו" יצא ב-2011, וכמו האלבומים הבאים, בשיתוף עם לייבל הפאנק הספרדי La Vida Es Un Mus, והופץ באופן בינלאומי על ידי לייבלים שונים.
סגנון
הנגינה בגיטרה היא בעיקרה פשוטה ומהירה, לרוב עם אפקטי ריוורב ודיליי. המקצבים דומים מאוד לאלו של ג'וי דיויזן וGang of Four. הבס מוביל את המנגינה התומכת על רוב הקטעים, בעוד התופים קובעים את הקצב בפשטות ובאופן נהיגה. שירה וגיטרה מספקים ניגוד קר מול הקצב המושפע מהדוב, על פי המבקרים. במיוחד, השירה, שמסופקת בהדהוד, נראית צוננת ונעדרת. הטקסטים, שרובם בפולנית, מוגשים בצורה מלאת רגש.
אן ז'נבייב דה בורבון-קונדה
ביוגרפיה
היא התחנכה במנזר של המסדר הכרמליתי ברחוב סן ז'אק בפריז. שנותיה הראשונות עברו בצל הוצאתם להורג של דודה מצד אמה, אנרי השני דה מונמורנסי, באשמת קשר נגד הקרדינל רישלייה (1632), ושל בן דודה של אמה, הרוזן פרנסואה דה מונמורנסי-בוטוויל, באשמת השתתפות בדו-קרב (1635). אך הוריה השלימו עם רישלייה, והיא הפכה במהרה לכוכבת החוג הספרותי של קתרין דה ראמבוייה. ב-1642 נישאה לאנרי השני מאורליאן דוכס לונז'וויל, מושל נורמנדי, אלמן שגילו היה כפול מגילה.
אברהם שלוש (כפר סבא)
ביוגרפיה
הרב שלוש נפטר בנר חמישי של חנוכה, 3 בדצמבר 2021, ונקבר בהר המנוחות.
ז'אק קתמור
ביוגרפיה
נולד בשם ז'אק מורי למשפחה יהודית אמידה בקהיר. אביו היה בעליו של בית חרושת לאריחים. קתמור הושפע מן התרבות האירופאית וידע רק מעט ערבית, כרבים מיהודי מצרים. ב-1958, בגיל 20, נסע ללמוד אמנות באקול דה בוזאר בפריז ובמספר מוסדות בשווייץ. באותה תקופה צייר, צפה בסרטים וקרא הרבה ספרי פילוסופיה ושירה. ב-1960 עלה לישראל, ולאחר שסיים אולפן התגייס לצה"ל ושירת בחיל התותחנים. לאחר סיום שירותו שכר חדר בתל אביב עם חברו יגאל בורשטיין, פקד את בתי הקפה ונטמע בבוהמה התל אביבית. הוא ליכד סביבו קבוצה של אמנים, יוצרים ואנשי רוח אשר נקראה "העין השלישית". דירתו בדיזנגוף 40 הייתה שוקקת חיים ותפסה חלק מרכזי בחיי התרבות של תל אביב של אותן שנים. הוא נשא לאישה את הלית ישורון, בתו של המשורר אבות ישורון.
קבוצת העין השלישית
בין חברי הקבוצה היו הלית ישורון, השחקנית יעל אביב, צלם הקולנוע אמנון סלומון, אן טוכמאייר, האמנית דפנה ערוד, האמן ומבקר המוזיקה מיכאל רורברגר, האמן מישל אופטובסקי, הצייר איקא ישראלי, הבמאי דוד גרינברג ועוד.
רברסו
היסטוריה
בשנת 2013 השיקה את Reverso Context, כלי מילוני דו-לשוני המבוסס על אלגוריתמים של ביג דאטה ולמידת מכונה.
שירותים
מאז הקמתה סיפקה רברסו כלי תרגום מכונה לתרגום אוטומטי של טקסטים בשפות שונות, כולל תרגום בלמידת מכונה.
פרץ ויינריך
ביוגרפיה
פרץ ויינרייך נולד בוורשה, פולין בשנת 1925. כבר בילדותו החל לצייר ולרשום. בשנת 1939 ברח עם קבוצה של נערים יהודים לרוסיה, שם נכלא בתחילה במחנה עונשין ואחר כך במוסד סגור לעבריינים קטינים. לאחר שחרורו, בשנת 1944 למד ציור בברית המועצות.
טומאת כלי מתכות
דיני כלי מתכת
כלי מתכת נחשב לכלי רק אם משמש לצורך כל שהוא, כמובן. לפי חידושו של רבי יוחנן גם כלי הנועד להשמיע קול נחשב לכלי. בתלמוד מובא כי כלי העשוי לנוי ולתכשיט נקרא גם הוא כלי אך רק לנוי אדם, ולא לנוי בהמה.
סופיה מגדלנה מברנדנבורג-קולמבך
ביוגרפיה
בשנת 1730 מת חמיה פרדריק הרביעי, מלך דנמרק, ובעלה הוכתר ככריסטיאן השישי, מלך דנמרק. סופיה מגדלנה הייתה מאוד לא פופולרית בדנמרק, ותוארה כגאה, יהירה ובזבזנית. בנוסף, היא דיברה אך ורק בגרמנית, ולא למדה מעולם דנית. בנה, שהתלהב מהלשון והתרבות הדנית, נקרא על ידה בבוז הנסיך הדני. סופיה מגדלנה ובעלה היו דתיים אדוקים, וגרמו לתחושת דחייה וניכור מחצר המלוכה בקרב העם.
הלכה ברורה ובירור הלכה
לשם פיתוח השיטה, פרסומה ומילוי מטרותיה, הקים בנו של הרב קוק, הרב צבי יהודה קוק, את מכון הלכה ברורה ובירור הלכה. כיום ממוקם המכון בישיבת מרכז הרב, ופעילים בו אברכי הישיבה. בראשותו עומד רבה של ירושלים לשעבר - הרב אריה שטרן.
המאגר הממוחשב "הלכה ברורה ובירור הלכה"
לאחרונה יצא לאור מאגר תורני המכיל את ה"הלכה ברורה" ו"בירור הלכה" על המסכתות שכבר יצאו לאור, כולל מפתח נושאים הלכתיים מפורט המקושר לבירורי ההלכה המתאימים. בנוסף לכך במאגר ישנו גיליון הש"ס של הרצי"ה שנדפס בגמרות שבהוצאת המכון.
קונסול כבוד
בישראל
בישראל (נכון ל-2007) פועלים 154 קונסולים של כבוד, חלקם מייצגים מדינות קטנות אשר אין להן נציגות דיפלומטית בישראל, כגון איי מרשל או מיקרונזיה (ובלשונו של ש"י עגנון: "קונסול כבוד של מדינה קטנה שאינה תופסת מקום מרובה במפה"). האחרים נושאים את התואר בנוסף לנציגות רשמית כמו שגרירות. בין מקבלי התואר ישנם כאלה אשר להם זיקה מסחרית או שהם בעלי קשרים שיצרו עם מדינות שונות, והתואר ניתן להם כמחווה מיוחדת ומתוך רצון לפתח קשרים עם ישראל. בין מקבלי התואר ישנם גם ידוענים כמו יהורם גאון (הונדורס), יוסי מימן (פרו), רוני מילוא (אקוודור), עופר קרז'נר (אוקראינה), רני רהב (איי מרשל), משה מנו (רוסיה), מורן מנו (רפובליקת מולדובה), ד"ר הרמן צבי ברקוביץ' (רופאו האישי של בנימין נתניהו) (רומניה), חזי בצלאל (רואנדה), דן גרטלר (קונגו) ואיתן הבר, ששימש קונסול כבוד של קוריאה הדרומית.
בין קונסולי הכבוד הראשונים הידועים בישראל היו חיים אמזלג, סגן הקונסול הבריטי ביפו; יוסף ביי מויאל, סגן הקונסול הספרדי ביפו; אברהם פינצ'י, סגן הקונסול הבריטי בעכו; מרדכי (מרכוס) סגל, סגן הקונסול הבריטי בצפת וכן שימש באופן זמני כסוכן קונסולרי אוסטרי עד 1860; וד"ר פסח פרידמן, שהיה סוכן קונסולרי מטעם גרמניה. מ-1874 כיהנו בני משפחת עבו בתפקיד סגן קונסול צרפת בגליל. הם כונו סגני קונסולים (ויצי קונסולים) או סוכנים קונסולריים.
הקרב הימי על גוודלקנל
הקרב
פורטלנד, לאחר שסייעה בטיבוע אקאצוקי, נפגעה על ידי טורפדו מאינזומה או מאיקזוצ'י, שפגע בירכתיה וגרם נזק רב למערכת ההיגוי, אך בכל זאת הצליחה לשגר ארבעה מטחים לעבר היאיי.
פעולות אחרות, 13-14 בנובמבר
המטוסים האמריקנים טיבעו את הסיירת הכבדה קינוגסה,ו-511 מאנשי הצוות נהרגו, והנזקים שהסבו למאיה אילצו אותה לשוב ליפן לתיקונים
תוצאות
תגובתו של יממוטו לכישלון כוח המשימה של קונדו הייתה מתונה לעומת תגובתו לכשלונו של אבה, והדבר נבע ככל הנראה מפוליטיקה פנימית של הצי הקיסרי. קונדו היה שני בשרשרת הפיקוד של הצי היפני המשולב, והיה איש מטה בכיר בפיקוד אוניות המערכה, בעוד אבה עשה את הקריירה הימית שלו במשחתות.
מבחן הסקר
תוצאות הסקר נמסרו לתלמיד ללא ציון, אלא רק עם התשובה האם עבר או לא עבר.
הנס פון פונק
מלחמת העולם השנייה
ב-7 בדצמבר 1943 מונה פון פונק למפקד הקורפוס ה-23, שהיה חלק מארמייה התשיעית, ולאחר מכן חלק מהארמייה השנייה במסגרת קבוצת ארמיות מרכז, וב-2 בפברואר 1944 פרש מתפקידו. ב-1 במרץ 1944 הועלה פון פונק לדרגת גנרל חיל השריון, וב-5 במרץ מונה למפקד קורפוס הפאנצר ה-47, שהיה חלק מהארמייה השמינית במסגרת קבוצת ארמיות דרום שהפכה בסוף אותו חודש לקבוצת ארמיות דרום אוקראינה. ביוני הועבר הקורפוס לצרפת, והשתתף בקרבות המרים בנורמנדי. ב-21 באוגוסט מונה פון פונק למשך יומיים למפקד הארמייה השביעית, וב-4 בספטמבר נפצע באורח קשה בקרבות. ב-28 בפברואר 1945 פרש פון פונק לביתו, ובסוף המלחמה נפל בשבי הרוסי.
עבירה לשמה
מקור
אסמכתא בכתובים לכלל זה הוא הפסוק בתהילים:, שאותו קרא רבי נתן באופן מהופך, במשמעות של "פעמים שמבטלים דברי תורה - כדי לעשות לה'" (רע"ב ברכות ט' ה'), ועליו נסמך רבי יהודה הנשיא כאשר כתב את תורה שבעל פה, למרות האיסור על כתיבתה. המשיכו קו זה רבי יוחנן וריש לקיש באימרתם החריפה: . ויש שלומדים מכאן הלכות נוספות.
שבתאות ופרנקיסטים
שתי הכתות השבתאות והפרנקיסטים שפעלו במאה ה-17 ובמאה ה-18 צידדו בין היתר במושג של "עבירה לשמה". כלומר לעבור עבירות, במיוחד בתחום המיני, כדי ל"תקן" כל מיני "תיקונים רוחניים". על פי המסופר חלקם ביצעו ריטואלים מיניים שונים, על פי הדגם של תמר ויהודה או יעל וסיסרא. בין היתר סופר עליהם כי עסקו באורגיות וגילוי עריות, כחלק מהטקס הדתי שלהם. על יעקב פרנק עצמו סופר כי נהג לקיים יחסי מין עם בתו חוה, כסימולציה לרעיון קבלי.
חסידות ומתנגדים
רבי אלימלך מליז'נסק ("נועם אלימלך"), בן הדור השלישי לחסידות. מגדיר את עבירה לשמה, בכך שעל האדם לשמוע בקול השם, ולעשות את המצווה עליו אף על פי שהדבר נראה לו לא נכון. בכך, טעה שאול המלך, שלא הרג את נשי העמלקים, למרות ציווי הקדוש ברוך הוא.
אולגה סלדוחה
ביוגרפיה
באליפות אירופה באתלטיקה שנערכה בגטבורג, שוודיה בשנת 2006 סיימה סלדוחה במקום רביעי בשיא אישי של 14.38 מטר, במדליית זהב זכתה טטיאנה לבדייבה מרוסיה (15.15 מטר).
באליפות העולם באתלטיקה 2007 שנערכה באוסקה יפן בשנת 2007 סיימה סלדוחה במקום שביעי בקפיצה משולשת בתוצאה של 14.60 מטר, במדליית זהב זכתה יארחליס סביגנה מקובה (15.28 מטר).
בואו (נהר)
אורכו הכולל של הנהר 587 קילומטרים, והוא מנקז אזור של 26,200 קמ"ר.
האומות הראשונות
שבטי האומות הראשונות התגוררו בעמק בואו אלפי השנים שקדמו להגעת הסוחרים והמתיישבים האירופאים. השבטים צדו בעמק הנהר ביזון אמריקאי - צוקי מדרונות העמק הקלו על הציד. וכן השבטים נהגו לדוג בנהר. בנוסף, בעמק היו צמחי מאכל רבים: שורשי מאכל, אגוזים, פירות יער.
פיתוח הידרואלקטרי 1910–1960
בשל הלחץ על חברת החשמל להתחיל בפעילותה, הקמת הסכר החלה מבלי שנבדקו התנאים להקמתו, ורק לאחר הקמתו התברר כי יש שונות גבוהה בזרימה בנהר בין חודשי הקיץ לחודשי החורף (המסת הקרחונים בקיץ מגבירה את הזרימה), ולכן הזרם לא אפשר הפקת חשמל בחודשי החורף. בשל כך הוחלט על הקמת תחנת חשמל הידרואלקטרית נוספת על נהר קאנאנאסקיס. בשנת 1912 הוקם מאגר מים נוסף, בשטח הפארק הלאומי באנף - באגם מינוונקה. למרות מאגר נוסף זה ושתי תחנות כוח, התקשתה חברת החשמל של קלגרי לקיים את החוזים לאספקת חשמל במהלך חודשי החורף. בשנת 1920, החלה החברה לתכנן פרויקטים חדשים כדי לווסת את הזרימה בנהר בואו.
ולטאבה
באוגוסט 2002 היה בוולטאבה שיטפון שהביא למספר קורבנות בנפש, לנזק רב ולהרס רב לאורך גדותיו של הנהר, בייחוד בפראג.
הזכות למזון
הזכות למזון במשפט הבין לאומי
ב. להבטיח חלוקה צודקת של מלאי המזון העולמיים בזיקה לצרכים, בהתחשב בבעיות הניצבות לפני ארצות המייבאות מזון ואלה המייצאות מזון כאחד".האמנה מחייבת שיפור של שיטות הייצור, השימור וההפצה של מזון כדי למנוע רעב, הקניית ידע בנושאי תזונה ופיתוח חקלאי המכוון לניצול היעיל ביותר של המשאבים הטבעיים (ס' 11.2 א' לאמנה). מתוך 160 המדינות החתומות על האמנה, ב-106 מדינות חלים הסדרי חוק המגנים על הזכות למזון, אם באמצעות תחולה ישירה של האמנה הבינלאומית או באמצעות חוקים מקומיים.